tartuNLP/wikipedia-smugri-20251201 huggingface dataset:
Призренэнь университет

Призренэнь университет — те государствань университет, кона ашти Призренсэ, Косово. Васня сон путозель-теезель1962-це иестэ кода Педагогикань прявт (*высшей) институт. Реорганизовазель 2010-це иестэ неень лементь ало.
Историясь.
Призренэнь университетэсь теезель Высшей педагогической институтсто, кона ушодызе тевензэ 1962-це иестэ. Тонавтомань неень формась университетсэнть ушодовсь 2010-це иестэ. Призренэнь университеттэнть мелявтыть Призренэнь округось ды Косова Республикась. Университетэнь важодийтне сеедьстэ кепетить квалификацияст ды тонавтомань ёрокчист, мейсэяк илязо уле седе берянь региононь ды Европань лия тонавтома таркатнеде. Университетсэнть седе ламо тонавтыть албанонь кельсэ, улить босниянь ды туркань кельтькак.
Примечаният.
Доброши, Арта

Арта Доброши (; чачсь 1980-це иень ожоковонь 2-це чистэ (1980-10-02), Приштина) — косовань-албанонь актриса.
Эрямо кизэ.
Арта Доброши чачсь 1980-це иень ожоковонь 2-це чистэ Приштинасо. Ушодома школасо тонавтнемань шкасто сон эштё яксесь драмань курсав. 15 иесэ студентэнь полавтнема программанть коряс мольсь США-в. 17 иесэ велявтсь тиринь масторов, косо ниле иень перть Художествань академиясо тонавтнесь актёронь ёрокчис. Секе тев налкси театрасо.
Косовасо войнань шкасто Арта ульнесь Македония Республикасо, косо лездась теемс беженецэнь лагерь Международной медицинской корпусонть туртов. 2000-це иестэ важодсь кельстэ кельс ютавтыцякс НАТО-со.
Киносо васенцеде невтизе прянзо 2005-це иестэ. Содавиксэкс теевсь 2008-це иестэ «Молчание Лорны» фильмасо ролень налксемасо.
Косоваронь Баскетболонь Суперлига

Косоваронь Баскетболонь Суперлига (Superliga e Kosovës në Basketboll) - Косовасо цёрань баскетболонь сехте покш лига. Теезель-пурназель 1991-це иестэ. 
Составось - 8-сто 10-с командат, конат пелькстыть кавто стадиясо.
Васенце стадиясь - регулярной сезон. Эрьва командантень эрьва команданть марто налксема нилексть ( кавксть кудосо ды кавксть инжесэ).
Омбоце стадиясь - ниле сехте вадря командатне "плей-офф" форматсо налксить чемпиононь лементь кис (командась, кона регулярной сезонсонть саи васенце тарканть, налкси нилеце таркань саиця команданть марто, омбоце таркань саицятне налксить колмоце таркань саицятнень марто).
Сигал Приштина (баскетболонь клуб)

Сигал Приштина () — косоваронь баскетболонь клуб, Приштинасо.
Командась налкси Косовань Баскетболонь Суперлигасо, Балканской Международной Баскетбольной Лигасо ды ФИБА Европа Кубкасо. 2016-це иенть коряс — Косовасо сехте паро клуб, кона изнясь национальной 12 чемпионствасо, национальной 11 кубкасо ды 3 суперкубкасо меельце 13 иетнестэ. 2013-це иестэ саезь клубось налкси Балканской Международной Баскетбольной Лигасо, ды сынь кармасть улеме косоваронь васенце клубокс, кона изнясь те пелькстамосонть 2015-це иестэ. 2015-це иестэ ушодсть налксеме ФИБА Европа Кубкасо.
Изнявксост.
Национальной пелькстамот.
Косоваронь Баскетболонь Суперлига
Косовань Кубок
Косовань Суперкубок
Международной пелькстамот.
Балканонь лига
Пик Сегед

Пик Сегед (, , "Пик салями ") – сывелень ярсамопелень симендий.
Эрямопингезэ.
Сименьде
Телень салями ушодызе Марк Пик Мадьяронь Масторсоь. 1869 иестэ Марк Пик ушодсь эрямо Сегедсэ ды тейнесь од симень. Сон стамбарне ветязь сонзэ тевенть. Сон теевсь седе покш салями сурбундамонть 1885 иесэнть, зярдо сон сайзь важотнень Италиянь Масторсто 1883 иесэ.
Пик куломанзо мейле довазо ды те дова лелянзо тень ветезевсть. Пик сэрей цёразо Енё совсь сименень 1906 иесэ. Сон ушодозь од лопанть симень эрямопингесэнть. Сон миизь маласонь салями сименень, конась ульнесь банкрот. , весе таркась Тиса лей маласо ульнесь Пик кудораське кедьсэст.
Омбоце масторлангонь торпинге шкасто тень сименень эзть калавто. Торпингенть мейле тень сименень вейкекс сехте эрявикс сименеть арсевсь. Якстере ушмоненьгак сурбундавсь.
1958 иесэ масторлангонь Брюсселень выставкасонть те покшказненьть налксизь.
Кирдема лиякстомоманзо мейле приватизировизь.
Те сименесь ули эрявикс важодема максиця.
Сурбундамо.
Сегед малань тарканзо пек мазыйть рашкань раштомонень.
Ашо салями сурбундави човорязь тувонь сывельстэ ды ойстэ тувонь пекестэ салава рецепт коряс. 
Пик симень сехте эрявикс чачозо - чекаренть лисемась коськема ды кенерешкнема шкасто. Тень чекаренень лисеманень эряви саты кельме ды летьке коштось сэтьмелгадомас, секскак колбаса сименест вачковсть лееть чиресэ.
Совавтозь кельмелгадома пайманалт меревсь кирдеме кувать эрямо шканзо, сестэ "телень салями" леместэ кадовсь ансяк лемесь
Осмуссаар

Осмуссаар, Осмуссар эли Оденсхольм (, ) — Балтийской иневедьсэ Эстэнь Масторонь усия. Шведэнь лемесь максозь усиянтень сень кувалма, што кемемань коряс тосо калмазь кезэрень шведень паз Один. Российской империянь шкане усиясь кантнесь шведень лем «Оденсхольм».&lt;br&gt;
Усиянть покшолмазо 4,69 вайгельбеть². Эрицятнеде — 2 ломанть (2009). Сови Ляэнемаа ёнксонтень.
Эрямопингезэ.
Весе Масторонь Васенце Ойнань молемстэ - 1914 иестэ умарьковонь 26 чистэ рузонь «Паллада» ды «Богатырь» крейсерт нельгизь салававал марто ловномапусмонть (руз.кодовая книга) немецень «Магдебург» крейсерстэ, конась аштесь мель лангсо усиянть маласо. Российской вийкирдийтне максызь те ловномапусмонть британиянь Адмиралтействанень, мезе пек лездась Германия Масторонь оенной иневедень салававалонь яжамонтень. Те мейле лездась иневедьсэ ойнань ютамонень ды полавтызе натой весе ойнанть молемакинзэ.&lt;br&gt;
1940 иень видс усиясо эрясть 130 ломанть, малава весе шведт, ансяк советэнь ушмотнень Эстэнь Масторов самодо мейле сынь весе кадызь те тарканть. Неень шкане усиясь ловови ванстома таркакс. Эстэнь Масторонь реституциянь коень коряс, весе модань кирдиятненень макссть мода лия таркава. Ней усиясо эрить кавто родняцек аштиця раськеть.&lt;br&gt;
Усиясь ульнесь меельце таркакс, конанть кадызь советэнь ушмотне Эстэнь Масторсто туемстэ Германия Масторонть каятомсто 1941 иестэ (вант Моонзундонь идема операция (1941)). Усиянть лангсо ашти 15 советэнь ушмантнэнь ды важодицятнень вейсэнь калмо, конатне идесть усиясонть 164 чить. Калмонть мельга якить «Рузонь парусонь вейсэндявксонь» (рус.«Русское парусное общество») ды «Baltsail» яхтань клубонь ломанть.
Казари (лей)

Казари те леесь Эстэнь Масторсо чивалгомаёно, конась пры Матсалу ведьуловонтень. Матсалу ведьуловось - те Вяйнамеринь (Муху-Вяйн, , "Моонзунд", ) пелькс. Леенть трокс ашти 308 метрасо якамо сэдь, конась вачказель 1904 иестэ. Се шкане те ульнесь сехте кувака бетонстэ теезь сэдь Европасо. Леенть кувалмозо 112 вайгельбеть. Сон нилецекс кувака Эстэнь Масторонь леесь. 
Лейсэнть эрить ламо эрьва кодат калт: саемга нучко ды сэрьге
Вяйнамери

Вяйнамери (Муху-Вяйн, , "Моонзунд", ) — те ведьчудевкс, конась яви Моонзундонь архипелагсо Эстэнь Масторонь берёгстэ. 
Ведьчудевксэсь вейсэнди Балтийской иневедьсэ ды Ригань ведьуловсо ды ашти зярыя лия ведьчудевксстэ: Суурвяйн - материк ды Муху (Моон) усиянть юткова ведьчудевкс, - Хийумаа ды Вормси усиятнень юткова.
Ведьчудевксэнть келезэ 6 - 27 вайгельбеть, сехте вишкине домкачись - 1,8 м. Тельнят кельме. .
Lucas Janszoon Waghenaer карта лангсо, 1588 иесь — Streght of Ryghe.
Косовась Олимпиянь налксематнесэ

Косова Республикась Олимпиянь налксематнесэль васенцеде 2016-це иестэ Рио-де-Жанейрасо, кушКосова Республикань олимпийской комитетэсь теезель эштё 1992-це иестэ. Телень налксематнесэ Косовась васенцедель Пхёнчхансо 2018-це иестэ. Масторкоцтонь кандыекс Олимпиянь кизэнь налксематнесэ 2016-це иестэ ульнесь Майлинда Кельменди. Сон жо саизе Косовань васенце олимпийской сырнень медаленть.
Косовань футболонь федерация

Косовань футболонь федерация (, ) (ФФК) — организация, кона вети ды ваны Косова Республикасо футболонть мельга . Штаб-квартиразо Приштинасо. УЕФА-нь ды ФИФА-нь член 2016-це иестэ саезь.
Историясь.
Косовань футболонь федерациясь теезель 1946-це иестэ кода Югославиянь футболонь вейсэндявксонь отделения.
2008-це иень даволковонь 17-це чистэ Косова Республикась яволявтсь Сербиянь эйстэ а аштемадо. США, Великобритания, Франция сеске кирдизь од государстванть мелензэ. Россия, Сербия, Китай те меленть эзизь яво. 2008-це иень панжиковонь 6-це чистэ Косовась макссь ФИФА-с совамодо яволявтома-энялдома. Ожоковсто энялдомась ваннозель Международной федерациянь конгрессэ Цюрихсэ, Косованень отказасть ФИФА-с совамосо.
2016-це иень панжиковонь 3-це чистэ Федерациясь примазель УЕФА-с Будапештсэ конгрессэ. УЕФА-с Косова Республиканть примамонзо кисэ максызь вайгелест 28 масторт-члент, каршо — 24, кавтотне мелень ёвтамодо кирдевсть.
Косовань албант

Ко́совань алба́нт (, косовары, ) — Косовасо ламочинь коряс сехте покш этнической группа.
1991-це иень югославской сёрмалеманть (переписенть) коряс, конань албантнэ мезекскак эзть путо, Косовасо эрясть1 596 072 этнических албант (эрицятнеде 81,6 %). 2000-це иень ванноманть коряс — 1 584 000 ды 1 733 600 ютксо (эрицянь 88 %). Течинь чине ламочист 92,93 %.
Косовань албантнэ — регионсонть буень-сымень эли чачомань коряс этнической албант, сень лангс апак вано, эрить эли а эрить Косовасо. Косовань албантнэнь покш диаспораст теевсь Косовань войнадонть мейле, седе ламо Германиясо ды Швейцариясо. 500 000 косовань албант эрить Швейцариясо эли Германиясо (малав 300 000 Германиясо ды 200 000 Швейцариясо), те малав ветеце пелькс весе косовань албантнэнь эстэ.
Историясь.
Косовасо албантнэнь улемадост ледстневи Куншкавидень пингень (Средневековьянь) шкатнестэ. Османонь азорксчинть пингстэ Косовасо албантнэнень ды лия этнической гуппатненень кандовома арасель. Шкань-шкань мусульманонь ды христианонь албантнэнь ютксо ульнесть стакачить.
Артома

Артома — эрявикс тюсонь вельде эрямонь ёнкстнэнь кодамояк таркасо невтезь колчинь вид.
Вилсанди усия

Ви́лсанди (эст. Vilsandi) — Эстониянь чивалгомаёнкссо усия. Покшолмазо 8,75 км².
Усиянть лангсо ашти теке лементь марто веле, кона сови Сааремаа волостьс, косо, 2011-це иень сёрмалеманть (переписенть) коряс, эрясть 6 ломанть. Усиясь — Вилсанди националной парконь пелькс.
Арсема

Арсема (идея — «вид, чачо, арт» эйстэ) — арсемань башка акт, а истя жо сонзэ потмосмустезэ.
Арсемачи

Арсемачи — арсематнень икелев шаштомась, ютксост сюлмавомась ды сынст чарькодемась.
Вейсэньлув

Вейсэньлув — кавто пельде вейс прамо, косо невтезь сынст праваст, пельдест вешематне, максозь валонь кирдемаст.
Вилсанди (раськень вирьпусмо)

Ви́лсанди () — Эстонииясо раськень вирьпусмо, кона ашти Сааремаа уездсэ. Эсензэ эйс совавты Вилсанди усиянь пелькс, Сааремаа усиядонть эйстэ чивалгома ёнов зярыя вишка усият, истя жо Сааремаа усиянь Харилайд модаулонть.
Раськень вирьпусмось теезель 1910-це иень умарьковонь 14-це чистэ. Покшолмазо 237,6 км². Климатозо иневедень. Вилсандисэ эрить нармунень 247 видт, калонь малав 80 видт.
Олимпиянь налксематнесэ Пелевеёнкс Македониянь масторкоцтонь кандыйтне

Тесэ сетнень лемест, кить кандсть Пелевеёнксонь Македония Республикань масторкоцтонть Олимпиянь налксематнесэ.
Масторкоцтонь кандыйтне кандыть эсь масторонь раськекоцтонть Олимпиянь налксематнень панжомань церемониясонть.
Элмас, Элиф

 
Элиф Элмас (макед. Елиф Елмас; чачсь 1999-це иень таштамковонь 24-це чистэ Скопьесэ, Македония) — македононь футболист, «Наполи» клубонь ды Македониянь сборноень опорной полузащитник.
Клубонь карьеразо.
Элмас — тиринь ошонь «Работнички» клубонь кастовкс. 2015-це иень ожоковонь 4-це чистэ прявтошонь «Металлургонь» каршо матчсэнть сон васенцеде налксесь Македониянь чемпионатсо, 16 иесэ. 2016-це иень чадыковонь 10-це чистэ «Горизонтонь» каршо пелькстамсто Элиф чавизе васенце голонзо «Работничкинь» кис. 2017-це иень кизна Элмас ютасьтуркань «Фенербахчес».
Раськеютконь (международной) карьеразо.
2017-це иень аштемковонь 11-це чистэ 2018-це иень мирэнь чемпионатонь кочкамонь матчсэ Испаниянь сборноень каршо Элмас васенцеде налксесь Македониянь сборноенть кис 17 иесэ. Секе жо иестэнть Македониянь од ломанень сборнойсэнть налксесь Европань од ломанень чемпионатсо Польшасо. Турнирсэнть сон налксесь Испаниянь, Сербиянь ды Португалиянь командатнень каршо матчтнэсэ.
Мария Валериянь сэдь

Мария Валериянь сэдь (; ) — Дунаень трокс сэдь, кона сюлми венгрань Эстергом ды словаконь Штурово оштнэнь. Сэденть кувалмозо 500 метрат. Лемдизь Мария Валерия эрцгерцогинянть, Франц Иосиф&amp;nbsp; I Австро-Венгриянь императоронть тейтерензэ, лемсэ .
Кавто оштнэнь ютксо сэдесь, кона строязель -нь проектэнть коряс, панжозель 1895-це иестэ ды кавксть калавтозель: 1920-це ды 1944-це иетнестэ. 1944-це иень ацамковонь 26-це чистэ сонзэ сезизь-лондавтызь потыця немецень ушмотне. Теде мейле сэдесь одс теезель ансяк 60 иень трокс ды панжовсь 2001-це иень ожоковонь 11-це чистэ.
Слиач (аэропорт)

Слиач (, историянь лемезэ , , SLD) — куншка Словакиясо Зволенэнь ды Банска Бистрицань ютксо апокш аэропорт.
Историясь.
Военной аэродромось теевсь тесэ 1930-це иетнестэ.Словаконь раськень кепедевемань (восстаниянь) шкасто тезэнь валгонесть партизантнэнь туртов оружия марто советэнь Авиациянь дальней действиянь самолётт.1947-це иестэ саезь аэропортсонть ушодовить гражданонь усксемат (военной аэродромось икелень ладсо важоди). Тесэ ансяк кавто свалшкань линият: Слиач-Прага ды Слиач-Бургас; лиятне - ансяк туристэнь сезонсто.
1968-це иень умарьковонь 20-це чистэ саезь 1975-це иень ацамковс тесэ аштесь Таллинэнь Краснознамённой истребительной 114-це авиационной полкось (МиГ-21) ды Ушмонь центральной группань човорязь авиационной 131-це дивизиянь башка разведывательной авиационной 100-це эскадрильясь (МиГ-21Р.
1977-це иень панжиковсто саезь 1990-це иень ожоковонь 22-це чис аэродромсонть аштесь башка вертолётной 238-це полкось Ми-8 ТВ, МТ (1977—1992), Ми-24Д (1977—1988), Ми-24 В, П (1985—1992) вертолёттнэсэ. Полкось ливтезель Калинов аэродромс.
Башка ёнксонзо.
Аэропортось лади ANEX 14 ИКАО-с, 4D категориянтень. Навигационной оборудованиясь лади ИКАО-нь I-це категориянтень.
Словаконь Рай

Словаконь Рай, Словенски Рай (), чилисема ёнксонь Словакиясо пандов тарка ды раськень вирьпусмо, Спишско-Гемерской Карстонь пелькс. Сехте сэрей таркась — Велька Кнола пандось, 1266 м.
Словаконь Раенть покшолмазо 210 км² ды ашти сон Спишска Нова Вес, Попрад ды Рожнява районтнэсэ. Эзганзо чудить Горнад ды Гнилец лейтне. 90 % —те вирть, седе ламотне буконь-пихтань.
Экшелемань модаваря

Экшелемань модаваря () — Геотермальной лисьмапря натуральной модаварясо Мишкольц-Тапольца оймсема таркасо, конась ловови Мишкольц ошонь пелксэкс, Мадьяронь Масторсо. Тень ёнов молиця экшелемань модаваря ули Склене-Теплице ошсо, Словакия Масторсо.
Термальной ведтне (30 °C температурасо), кода ловови, лездыть эзнэнь середемстэ. Те тарканть ведьсэ пек аламо сал (малава 1000 мг/л), лия термальной ведтнень коряс, секс истямо экшелямо таркасо мереви уйкшнемс седе кувать, малава шкань лангс апак вано. Экшелемань модаварясь панжодо иень перть, якшамковдо башка. 
Эрямопингезэ.
Модаварядо ды термальной ведте содыльть кезэрень пингестэяк. Ансяк Тапольца кармась ламонень содавиксэкс ды экшелямотаркакс ансяк Османонь эйсэ Марьяронь Масторонь оккупация (16-17 пингсте). Се шкане не таркатнень азорокс ульнесь грекень православиянь аббатствась - Гёрёмбёй; сонзэ прявтонь арсевксэнзэ коряс 1711 иестэ Тапольца ошонть эрявсь велявтомс оймсема таркакс. Сон истя жо усксь [Кошице|Каша ош]]сто врачт, (неень шкань - Кошице, Словакия Мастор), конатненень эрявсть ванномс-петнемс те веденть парочинть. 1723 иестэ вачказельть колмо уйкшнематаркат ды инженень эрямотарка. Сонсь модаварясь се шкане эзь нолдаво тевс, уйкшнема таркась ульнесь ушосо. Ведесь ульнесь седе якшамо, неень шкань коряс, сень кувалт, што Тапольцы ошонь кельме лисьмапрятне (конатне неень шкане нолдавить тевс Мишкольц ошонь симема ведекс) истяжо нолдавильть тевс. 18 пингень куншкасо уйкшнематаркатне ульнесть кадозь, 19 пингестэ вачкавкстнэ аштесть каладозь.
1837 иестэ од Гёрёмбёй аббатствань прявтось вачкавтызе одс ды келейгавтызе тарканть. Сестэ теезель васенце потмо уйкшнематарка (ялате аволь модаварясо), конась алтазель сюпав ломатненень.
20 пингень ушодксо касыця Мишкольц ошось рамизе те моданть грекень православиянь церкувань пельде ды аволь ансяк термальной веденть кисэ , те ульнесь симемаведень лисьмапря, конась неень шкане максы ошонтень весе веденть пель).
Теде мейлень иетнестэ ульнесть вачказь од весе ломатненень алтазь банят. 1934 иестэ Тапольца ульнесь лемдезь курортокс кирдивиень ёндо.
1939 иестэ кармасть вачкамо экшелямокудо. Те вачкамсто ульнесть мукшнозь кой-кодамо муемапельть ды од асодавикс лисьмапря +31.5°С температура марто. Термальной ведень экшелямотаркась ульнесь панжозь 1941 иестэ, а сонсь экшелемань модаварясь панжозель ансяк 1959 иень панжиковонь 14 чистэ.
Се шкасто саезь экшелема таркась ульнесь келейгавтозь зярыя кирда. 1969 иестэ вачказель панжадо уйкшнематаркась ды раковинань кондямо верькс ланганзо.
1980 иетнестэ вачказельть од седе лембе ведь марто уйкшнематаркат (34 °C ды 36 °C) ды кудот . Меельце келейгавтома ульнесь теезь 1998 иестэ.
Охтинань арагонитэнь модаваря

Охтинань арагонитэнь модаваря — Словакиясо арагонитэнь модаваря.
Модаварясь ашти Словакиянь пелечиёнкссо. Охтинской арагонитэнь модаварясь муезель1954-це иестэ. Турисстнэнь туртов панжадо 1971-це иестэ саезь. Ней тов совсицятнень туртов маршрутонть кувалмозо 230 м. Совавтозь Весемирэнь сюпавчинь (наследиянь) лувс (спискас).
Весемезэ кувалмозо 300 м, коштонь ёжось +7,2 °-сто +7,8 º C-с. Модаварянтень экскурсиянть шкань кувалмозо 30 минутат. Модаварянть верьксэзэ (потолокось) мазылгавтозь арагонитэнь лия ёнов а молиця формасо.
Хопок

Хопок () — Словакиясо пандо пря.
Пандось ашти Низкие Татры пандов таркасо масторонть куншкакуросо. Аволь васоло Дюмбьер пандодонть.
Иневеденть уровнянзо велькссэ сэресь — 2024 м. Тарканть вечксызь туристтнэ.
Кенкш (кинось, 2012)

Кенкш () — Мадьяронь Масторонь драмань эрямартось, лиссь 2012 иестэ англань кельсэ. Прявт снимицязо Иштван Сабо (), прявт налксицятне Гедек Мартина () ды Хелен Миррен ()..
Эрямартось снимазь Мадьяронь Масторонь "Кенкш" новелланть коряс ды ёвтни сёрмадыцянь (Гедек) ды сонзэ тердезь кудоютко тевень коряс важодицянть (Миррен) ладямо тевтнеде. Кинонь тевесь моли Мадьяронь Масторсо, 1970 иень ушодксо.
Эрямартось кочксезель улемс пелькстамо кинотнень ютксо 34-це Московонь раськеютконь кинофестивальсэ 2012 иестэ. 
Эрямартось истяжо изнизе Майкл Кёртисэнь () ваныцятнень призэнть Мадьяронь Масторонь Кинонь Фестивалсэ Лос-Анжелессэ, сундерьковонь 2012 иестэ.
Сёрмадозь кев

Гешрибенштейн, седе чуросто лемдить эйсэнзэ мадьярокс Írott-kő англань келень лисьмапрятнесэ, те пандо, 884 м сэрезэ, Ашти Мадьяронь Масторонь ды Австрия Масторонь ютксо. Те сехте сэрей пандось Кёсег пандтнэнь ютксо ды сехте вере аштиця тарка чивалгомаёнксонь Мадьяронь Масторсо (Трансданубия) де сехте вере аштиця таркась Бургенландсо (). 
Сонзэ сэрезэ 884 м Австриянь Масторонь лисьмапрятнень коряс, Мадьяронь Масторонь лисьмапрятнесэ вастневи 883 м. 
Икелень шкане пандонть лемтне мадьярокс ульнесть "Fenyőhegy" ды "Szálkő". Неень шкань лемесь ("Írottkő" мадьярокс, "Geschriebenstein" англань ды немецень кельсэ) ютавтови кода "сёрмадозь кев". Арсить, тень лисьмапрязо сеньсэ, што истят кевть путнильть кавто содавикс мадьяронь сюпав раськетнень модаст ютксо Batthyány ды Эстерхазинь. 1913 иестэ вачказель ваннома сэрей кудо. Сон ашти самай Австриянь Масторонь ды Мадьяронь масторонь явома лангсо.
Ацамковонь 2007 иестэ Австриянь ды Мадьяронь Масторонь явома таркась ютави формальной тевтеме, секс мекс Мадьяронь Масторось совась Шенген Вейсэндявксонтень.
Сехте малавикс оштнэ Австриянь Масторсо - Рехниц () ды Локкенхаус (), Мадьяронь Масторсо - Velem муниципальной куншкась ды Кёсег (Kőszeg) ошось.
Фуяра

Фуяра () — словаконь духовой традиционной чувтонь седямопель, колмо варя марто продольной флейта.
Размерэзэ покш (вейке пель марто метрасто саезь). Фуярась чачсь кода стада ваныень кедьёнкс ды тевс нолдтневи сольна. Соватозь устной ды аволь материальной культурной сюпавчинь (наследиянь) шедевратнень юткс ды весе ломантнень аволь материальной культурной сюпавчис.
Бойяи премиясь

Бойяи премиясь () — те раськеютконь Мадьяр Масторонь Наукань Академиянь математикань коряс премиясь. Премиянтень максозь Янош Бойяинь - мадьяронь математикень лемесь. 2010 иестэ премиянть максомсто ульнесть Раськеютконь математикань вейсэндявксонь ломанть, Европань математикань кужонь ды Мадьяронь Наукань Академиянь ломанть.
Премиясь уставазель 1902 иестэ ды Васенцень Весе масторонь ойнанть икеле максневсь кавксть. Ойнань ушодомань кувалт 1915 иень премиянть максомась эзь ульне.. 
Се шкане премиясь максневсь содыдеентень, конась путсь ламо вийть математикань икелев эскелямсто меельце 25 иетнень перть. . Премиянть покшолмазо 10 тёжат Австриянь-венгриянь кронат.
Максоманзо ушодызь одс 1994 иестэ. 2000 иестэ саезь казнень максомась юты вете иес весть. Премиясь максови ютазь 15 иень перть сехте вадря математикань коряс монографиянь кисэ. Неень шкане премиясь - 25 000 американь долларт ды теде башка бронзань медаль..
Пискештетё тештень ваннома таркась

Пискештетё тештень ваннома таркась (мадьярокс "Piszkéstetői Obszervatórium") — те Конкой Тештень ваннома таркань ваннома станциясь, путозель 1958 иестэ Матра пандтнэнь ютксо Мадьяронь Масторонь пелевеёнкссо. Ваннома станциясь кирди (кода минимум) кавто Куншкакужонь Вишка планетань кодт: «461» и «561».
Лисьмапрят.
Вишка планетань куншкакужосо ваннозенть печатамось:
NASA ADS содамочинь базасо печатамось:
Кометань ды спутникень мельга ваннома 1870 иень мельга:
Словакиясо хорваттнэ

Словакиясо хорваттнэ (хорв. Hrvati u Slovačkoj, ) —Словакиясо раськень меньшинства, ламочизэ 850 ломанть, те 2001-це иень сёрмалеманть (переписенть) коряс (тень пингстэ, Словакиясо эрить хорватонь общинань малав 3500 члент). Хорватонь меньшинствась сови нацменьшинствань словаконь Советс. Седе ламо хорваттнэ эрить Братиславань крайсэ.
Общинадонть.
Хорваттнэ мигрировасть Словакияв Турция марто войнатнень ушодовомадо мейле, сехте покш миграциясь савсь 1530—1570-це иетнес. Миграциянь ушодксокс ульнесь Мохач маласо тюремась, эсь модань кадыця седе ламо хорваттнэ ульнесть Сисаксто, Костайницасто, Крижевцыстэ, Слуньстэ ды Славониясто. Масторсонть хорватонь сехте покш велетне — Хорватский гроб, Чуново, Девинска-Нова-Вес, Русовце ды Яровце. Хорватонь словацкой общинась кеместэ сюлмавозь аволь ансяк чачимасторонзо марто, истя жо Австриянь, Чехиянь ды Венгриянь хорватонь общинатнень марто.
Помлазка

Помлазка ("пасхальной локшине, пасхальной чавома (стегания)"; , , ) — Чехиясо, Словакиясо ды Польшасо Пасхальной ("Поливальной") понедельникень раськень кой, конань пингстэ од цёратне символически «чавить» тейертнень пукшо ланга эрьбань эли лия ансяк керязь тарадкесэ, конат седе сеедьстэ кодазь специальной локшинекс.
Коесь.
Поливальной понедельникень валскестэ од цёратне ранаяк лисить ушов помлазка марто. Вешнить од тейтертнень, конат кекшнить эли ансяк невтить пряст кекшницякс. Цёратне чавить тейтертнень калень (килеень, междевелень (можжевельникень)) тарадкестэ кодазь локшинесэ, кона мазылгавтнезь черьведьмесэ. Тейтертне рамить пряст крашенкасо эли писанкасо (минек читнестэ шоколадонь алсо) ды лия каванявкссо.
«Помлазка» валось, паряк, теевсь "помолодить" валстонть ды тейтерень "чавомась" прок максы тенст калень од тарадонь свежачинть, ёлганячинь ды шумбрачинть.
Помлазкакс истя жо лемдить пасхальной артозь алсто казненть.
Чехиясо ды Словакиясо помлазкасо "чавома" коесь ютавтови пасхальной колядамонь шкасто. Локшиненть кодыть калень 6-12 тарадкестэ, конатнень марто цёрынетне сыргить калядамо ды од тейтерень "чавомо". Пукшо ланга чавоманть пингстэ морсевсть эрявикс морот. Тейтерентень те коенть пингстэ меревиль валомс цёранть ведрасто.
Чилисемань славянтнэ эрьбань тарадкесэ чавоманть ютавтнить седе сеедьстэ веть Лазаревой суббутадо мейле эли ранаяк Эрьбань воскресениясто.
Фаркашова, Генриета

Генриета Фаркашова (, чачсь 1986-це иень панжиковонь 23-це чистэ) — словаконь паралимпийской горнолыжница, 2010-це, 2014-це ды 2018-це иень Паралимпийской телень налксемань вейксэтьксть чемпионка.
Эрямо кизэ.
Беряньстэ неемань коряс инвалид, пельксты B3 классо. Тонавтнесь Трнавской университетсэ ды Матей Белэнь университетсэ социологокс. Вечки роликсэ ардтнеме. Девизэзэ — «Невозможное возможно».
Генриетань вейксэ сырнень медалензэ: колмотнень саинзе 2010-це иестэ (гигантской слалом, суперкомбинация ды супергигант), кавтотнень — 2014-це иестэ (скоростной валгома ды гигантской слалом), нилетнень — 2018-це иестэ (скоростной валгома, супергигант, суперкомбинация ды гигантской слалом). Активсэнзэ истя жо сиянь медальть 2010-це (скоростной валгома) ды 2018-це иень (слалом) ды 2014-це иень бронзань медаль (слалом). Лидерэсь — Наталия Шубртова.
Шубртова, Наталия

Наталия Шубртова (, чачсь 1989-це иень панжиковонь 1-це чистэ Кежмароксо) — словаконь горнолыжница, Паралимпийской налксемань лидер; Паралимпийской телень налксемань вейксэтьксть чемпионка.
Эрямо кизэ.
Эрясь Мартинсэ, тосо прядсь гимназия. Матей Белэнь университетэнь студентка, специальностезэ — международной отношеният. Профессиональной горнолыжница, Паралимпиадатнесэ пелькстни 2010-це иестэ саезь кода Генриета Фаркашова паралимпийской горнолыжницань ветиця, мартонзо сайсь колмо сырнень ды вейке сиянь медальть Ванкуверсэ. Сочисэ сайсь колмо медальть (кавто сырнень ды вейке бронзань), Ванкуверсэ сайсь вете медальть (ниле сырнень ды вейке сиянь).
Улить патязо ды ялаксозо. Соды англань, испанонь, португалонь кельть, тонавтни французонь ды немецень кельть университетсэ. Пек вечки ловномо, мастортнэва якамо.
Словакиясо 1848—1849-це иень революциясь

Словакиясо 1848—1849-це иень революциясь () — Словакиясо буржуазно-демократической революция, 1848—1849-це иень европань революциятнестэ вейкесь. таргавсь 1848-це иень таштамковсто саезь 1849-це иень сундерьковс.
Тувталтнэ.
Тувталокс ульнесь вана мезе: национальной словацкой движениянть лепштясть венгрань кирдивийтне, венгрань революционной правительстваськак.
Словаконь кепедевеманть кирдизе Йосип Елачич Хорватиянь банось.
Умория

Умория — кудось, ков кравтыть чумондазь ломанеть
Занинович, Ана

Ана Занинович (; чачсь 1987-це иень аштемковонь 26-це чистэ) — хорватонь ава-тхэквондист, мирэнь ды Европань чемпион, Европань налксематнень казненьсаий. Люция Заниновичень кавтаське.
Эрямо кизэ.
Чачсь 1987-це иестэ Сплитсэ. 2007-це иестэ саизе мирэнь чемпионатонь сиянь медаленть. 2011-це иестэ теевсь мирэнь чемпионкакс. 2012-це иестэ сиазе Европань чемпионатонь сиянь медаленть, Олимпиянь налксематнесэ Лондонсо ульнесь ансяк 11-цекс. 2013-це иестэ саизе мирэнь чемпионатонь сиянь медаленть. 2014-це иестэ одс теевсь Европань чемпиокакс. 2015-це иестэ сианзе мирэнь чемпионатонь бронзовой медаленть ды Европейской налксематнень сиянь медаленть.
Можник, Марийо

Марийо Можник (, чачсь 1987-це иень якшамковонь 18-це чистэ) — хорватонь гимнаст, мирэнь ды Европань чемпионатонь казненьсаий.
Чачсь 1987-це иестэ Загребсэ. 2012-це иестэ сайсь сиянь медаль Европань чемпионатсо. 2013-це иестэ — Средиземноморской налксемань сиянь медаль. 2014-це иестэ кармась улеме мирэнь чемпионатонь бронзовой казне.
Брадарич, Домагой

 
Домагой Брадарич (хорв. Domagoj Bradarić; чачсь 1999-це иень ацамковонь 10-це чистэ, Сплит, Хорватия) — хорватонь пильгеоскасоналксий, «Лилль» клубонь пельсванстый.
Клубонь карьеразо.
Брадарич — тиринь ошонь «Хайдук» клубонь кастовкс. 2018-це иестэ таштамковонь 15-це чистэ «Рудеш» каршо матчсэ сон васенцеде налксесь Хорватиянь чемпионатсо. 2019-це иень кизна Брадарич ютась французонь «Лилль»-с, сёрмадстась 5 иень контракт. Трансферэнь питнесь 6,5 млн. евро.
Раськеютконь карьеразо.
2019-це иестэ Хорватиянь од ломанень пурнавксонть Брадарич налксесь Европань од ломанень чемпионатсо Италииясо. Турнирсэнть сон налксесь Англиянь ды Румыниянь командатнень каршо.
Петкович, Бруно

 
Бру́но Пе́ткович (; чачсь 1994-це иень таштамковонь 16-це чистэ, Меткович) — хорватонь футболист, загребской «Динамонь» ды Хорватиянь сборноень нападающией.
Карьеразо.
Чачсь хорватонь Метковичсэ, футболсо кармакшнось налксеме тосонь футболонь клубтнэсэ, 2007-це иестэ совась загребень «Динамос», мезде мейле полавтсь загребень эштё зярыя командат. 2012-це иень умарьковонь 27-це чистэ ютась итальянонь «Катанияс». 2013-це иень панжиковонь 19-це чистэ Петкович васенцеде налксесь итальянонь А Сериясо, косо полавтокшнось ломань «Торинонь» каршо налксемасонть. 2014/15 сезононть васенце пельксэнзэ хорватось арендань правасо ютавтызе итальянонь В Сериянь «Варезе» команданть кис, омбоце пельксэнть — итальянонь «Реджана» Профессиональной лигань команданть кис. Мейле сон налксесь В Сериянь «Виртус Энтелла» клубонть кис, 2016-це иень даволковсо саезь ульнесь секе лигань «Трапани» командасо.
2017-це иень ушодовомсто Бруно Петкович ютась «Болоньяв», конань кис ютавтсь А Сериясо зярыя налксемат. 2017/18 сезононь омбоце пельксэнть сон арендань правасо налксизе А Сериянь «Эллас Верона» аутсайдерэнть кис. 2018-це иень умарьковсто Петковичень арендовизе загребень «Динамось».
Бериславич, Петар

Петар Бериславич (), истя жо содави кода Петер Берисло () Мадьяронь Масторсо, (1475, Трогир — 1520-це иень панжиковонь 20-це чи), ульнесь хорватонь содавикс Бериславич-Трогирскойтнень раськень ломань. Хорватииянь бан 1513-це иестэ саезь 1520-це иес, истя жо Веспремень епископ.
Петар чачсь далматинэнь Трогир ошсо. Хорватиянь банокс стямодо икеле сон пачкодсь Веспремень епископонь санс Римско-католической церьковасо. Историяс жо сон совась кода хорватонь лидертнэстэ вейкесь сынст модатнень лангс османонь каявоматнень шкасто.
Бериславич кавксть изнясь османтнэнь каршо: васня 1513-це иестэ Дубица маласо тюремасонть, мейле 1518-це иестэ Яйце маласо. 1520-це иестэ сон чавозель, прязо керязель Бихачонь ды Кореницань ютксо Плешевица вакссо тюремадонть мейле.
Шижгорич, Юрай

Юрай Шижгорич (Юрий Шижгорич, Георг Сисгорей, , ; 1420-це эли 1445-це иенть малава — 1509-це иенть малава) — хорватонь поэт-гуманист, кона сёрмадсь валморот латинэнь кельсэ.
Эрямо кизэ ды шкинемазо.
Юрай Шижгорич — чачомань коряс Шибеникстэ (Далмация), кона сестэ ульнесь Венецианской республикасо. Шижгорич получась Падуанской университетэнь юриспруденциянь докторонь степень. Тонавтнемадо мейле велявтсь кудов, ульнесь церьковань покш ломань, мик полавтнесь таркасонзо а эрсиця Шибеникень епископонть. Валморонзо ливтинзе Венециясо 1477-це иестэ. Те пусмось — Elegiarum et carminum libri tres ("Элегиянь ды лирикань валморонь колмо книгат") — ульнесь хорватонь поэттнэнь ютксо васенце нолдазь книгакс. Валморонь седе ламо мотивтне саезть античной историясто ды мифологиясто. Кона-кона валморотнесэ редявить автобиографиянь ёнкст. Юрай — антитурецкой поэзиянь ушдыцятнестэ вейкесь («Шибеникень паксятнень чамдома лангс элегия» ды лият). Пурнась иллирийской валмеревкст ды ютавтсь эйсэст латыньс (минек шкас те важодевксэсь эзь ванстово). Эштё Шижгорич сёрмадсь «Иллирииянь таркадонзо-аштемадонзо ды Шибеник ошто» историянь труд (1487), конаньсэ далматинэнь славянтнэ лемдязельть иллирийтнень раськекс.
Николич, Юлия Игоревна

Юлия Игоревна Портянко, мирдень коряс Николич (, чачсь 1983-це иень чадыковонь 20-це чистэ Днепропетровсксо) — украинасто лисезь македононь гандболистка, . Карьеранзо лоткавтызе 2014/2015 сезононь прядовомсто.
Эрямо кизэ.
Клубонь карьеразо.
Юлия — «Галичанка» львовской клубонь кастовкс, кисэнзэ налксесь 2001-це иестэ саезь 2003-це иес. 2003-це иестэ саезь сон налксесь мастортомбале «Кометал Горче Петров» (Македония), «Юскюдар Беледиеспор» (Турция) ды «Арвор 29» (Франция; Лакрабер Александра марто вейке клубсо налксиця) клубтнэнь кис. Ульнесь Украинань, Македониянь ды Франциянь чемпионка. 2012/2013 сезонсонть налксесь Россиясо «Звезда» (Звенигород) команданть кис, мезде мейле тусь «Вардар»-с. Карьеранзо прядызе «Вардаронь» кис кавто сезондо мейле.
Сборнойсэ карьеразо.
Юлия ютавтсь Македониянь сборноенть кис 57 налксемат ды чавсь 187 голт; налксесь Европань 2008-це иень чемпионатсо ды команданзо марто занясь 7-це тарка, понгсь бомбардирэнь Топ-10-с. Меельце турнирэзэ ютась 2012-це иестэ, те ульнесь Европань чемпионат.
Кометал Гёрче Петров

«Кометал Гёрче Петров» гандболонь клуб (макед. Ракометен Клуб Кометал Ѓорче Петров) — Скопьестэ (Республика Македония) гандболонь тейтерявань клуб.
Историясь.
1979-це иестэ Скопьесэ появась «Гёрче Петров» гандболонь клуб, кона 1992-це иестэ саезь 17-ксть теевкшнэсь масторонь чемпионкс, 16-ксть изнякшнось Македониянь Кубкасо (1994-це иеде башка). 2002-це иестэ клубось пингезэнзэ васенцеде изнясь ЕГФ чемпиононь лигасо, изнизе «Ференцварош» венгрань клубонть (истя жо сон лиснесь финалс 2000-це ды 2005-це иетнестэ), 2002-це иестэ саизе ЕГФ чемпиононь кубканть. Команданть ульнесь эсь гимназо.
2011-це иень таштамковонь 16-це чистэ ярмаконь асатома тувталонть коряс клубось нолдазель. Сонзэ правопреемникекс ловови «Гёрче» командась, кона выступи Македониянь гандболонь Тейтерявань васенце лигасо, ансяк уш «Кометал» лемтементь.
Георгиева, Невена

Невена Николова «Дуня» Георгиева (; 1925-це иень медьковонь 25-це чи, Скопье — 1942-це иень ацамковонь 16-це чи, Нежилово — югославиянь македониянь революционерава, Югославиянь шкасто Пелечиёнксонь Македониясо од ломанень, профсоюзонь ды робочей движениянь тевень теиця; Югославиянь раськень олякстомтома войнань иетнестэ Скопьень партизанонь 1-це отрядонь партизанка (отрядонтень совась 16 иесэ) ды македононь партизанонь движениясо васенце тейтерява.
Эрямо кизэ.
Чачсь 1925-це иень медьковонь 25-це чистэ Скопьесэ. Югославиянь партизанонь антифашистской движениясо 1941-це иень умарьковонь 22-це чистэ саезь, зярдо совась Скопьень партизанонь отрядс. 1941-це иень сундерьковсто отрядонть нолдамодо-калавтомадо мейле тусь Велесэв, тосто Струмицав. Лездась Струмицань партизанонь отрядонь тееме 1942-це иень кизна. 1942-це иень панжиковсто оккупационной кирдивийтнень судось заочна ладясь тензэ государстванть каршо тевензэ кис казямо режимс 7 иес пекстамо. 1942-це иень таштамковсто теевсь Димитар Влаховонь лемсэ партизанонь отрядонь ломанекс.
1942-це иень ацамковонь 16-це чистэ болгаронь полициясь ды болгаронь античетницкой отрядттнэ  Нежиловасо кундызь Георгиева Невенань, кона тюремстэ стакасто ранязель, ды керизь прянзо. Керязь прянть озавтызь колия лангс ды кандызь велетнева, ломанень тандавтнемга, мик стявтызь те прянть велесэнь куншкакуросо вейке кудо ваксс.
Македониянь авань антифашистэнь фронт

Македониянь авань антифашистэнь фронт (макед. Антифашистички фронт на жените на македонија / Antifašistički front na ženite na Makedonija) — феминистэнь движения, кона появась югославиянь Македониясо Югославиянь раськень олякстомтыця войнань шкасто. Сон кармась улеме Пелевеёнксонь Македониясо неень шкань зярыя феминистской организациятнеде икеле чачицякс-аштицякс. Фронтось теезель 1942-це иестэ лия авань антифашистэнь фронттнэнь марто вейсэ оккупированной Югославиясо.
Сехте неявикс ломанекс те движениясонть ульнесь Веселинка Малинская, Раськень олякстомтыця войнань ды Македониянь раськень олякстомтомань антифашистской собраниянь ломань, тетязо ульнесь 1903-це иень Илинденской кепедевемасо.
Движениянть сехте покш бажамозоль — вадрялгавтомс аватнень туртов школасо тонавтоманть ды кастомс грамотас чарькодемаст, секс мекс грамотавтомотне седе ламот ульнесть тейтеряват . Омбоце мировой войнадо мейле, Грециясо гражданонь войнань шкасто (1946-1949), те вейсэндявксось, кода Раськень олякстомтома фронтоськак ды Грекень Македониясо Раськень олякстомтомань од ломанень ассоциацияськак, ульнесь кардазь грекень королевской правительствасо кода «преступной».
Дерфлингер, Сабина

Сабина Дерфлингер (; чачсь 1963-це иестэ) — австриянь режиссёр, сценарист ды продюсер; Европань киноакадемияс совиця.
Эрямо кизэ.
Чачсь 1963-це иестэ Вельссэ, Австрия.
1991-це иестэ ушодсь тонавтнеме (литература ды драматургия специальностень коряс) седе мейле, кода зярыя иеть важодсь киносо режиссёрокс ды продюсерэкс. 1996-це иестэ парсте прядызе тонавтнеманзо "«Filmerzählungen zwischen Epik &amp; Dramatik»" дипломонь тев марто.
Сабина Дерфлингер теевсь содавиксэкс налксемань ды документальной киносо ламо ролензэ коряс, зярыятне тешкстазь казнесэ. Сон кармась улеме ORF австриянь каналсо «» криминальной телесериалонь васенце ава режиссёрокс. Мейле топавтсь тев теке жо каналонь лия сериалтнэсэяк. Меельце иетнестэ явсь мель телевизионной зярыя постановкас.
2010-це иестэ Дерфлингер тейсь "Derflinger Film" лем ало эсензэ продюсерской компания, нолдась зярыя фильмат. 2013-це иестэ сон важодсь кода продюсерэнь лездыця бразилиянь Globo телевизионной компаниясо, кона снимась Венасо "Em Família" теленовеллань зярыя пелькст.
2003-це иень казнензэ ютксо "Kulturpreis des Landes Oberösterreich" ды "Österreichischer Förderungspreis für Filmkunst".
Фильмографиязо.
Немецень кельсэ:
Минихмайр, Биргит

Биргит Минихмайр (; чачсь чадыковонь 3-це чистэ 1977-це иестэ(1977-04-03)[1][2][3][…], Линц[4]) — австриянь актриса.
Сехте вадря актрисанень «Сиянь овто» казнень саиця, получизе Берлинэнь 59-це кинофестивальсэ Марен Адень «Страсть не знает преград» фильмасонть ролень кис. Сон австриянь вейкине ава фестиваленть, кона саизе те награданть, историясонзо ды австриянь васенце ава, конанень сатотсь сехте вадря актрисанень казнесь Европань сехте покш фестивальтнестэ вейкесэнть 1956-це иестэ саезь. Важодсь европань зярыя вельть содавикс режиссёр марто, конатнень ютксо Михаэль Ханеке, Том Тыквер ды Джессика Хаузнер.
Эрямо кизэ.
Чачсь 1977-це иестэ Линцсэ. Средней школань прядомадо мейле кармась тонавтнеме Макс-Рейнгардтонь театральной школасо Венасо, косо тонавтнесь драма. Тосо сонзэ тонавтыцятнестэ вейкекс ульнесь Клаус Брайндауер австриянь содавикс актёрось ды режиссёрось. Театрасо васенцеде невтизе прянзо Бургтеатрасо, косо налксесь ламо пьесасо, юксост Шницлерэнь, Шекспирэнь ды Нестроень мотивтнень коряс пьесатнеяк. 2000-це иестэ дебютировась киносо, снимась «Abschied» фильмасонть. Секе жо иестэнть налксесь «Место преступления» телесериалонь вейке эпизодсо. Теде мейле получизе Нестроень премиянть кода Австриянь «Сехте покш од талант».
2006-це иестэ налксизе Мицци Касперэнь, Рудольф кронпринцэнь вечкевикс аватнестэ вейкенть, «Kronprinz Rudolfs letzte Liebe» фильмасо.
2009-це иестэ Берлинэнь 59-це кинофестивальсэ получась Сехте вадря актрисанень "Сиянь овто" премия Марен Адэе режиссёронть «Страсть не знает преград» фильмасо налксемань кис.
Эсь эрямозо.
Эри Мюнхенсэ ды Венасо. Соды англань кель ды топавтсь тев англань кельсэ зярыя проектсэ.
Стрельцов, Вадим Николаевич

Вади́м Никола́евич Стрельцо́в (; чачсь 1986-це иестэ чадыковонь 30-це чистэ, Могилёв) — белоруссонь тяжелоатлет, выступи 94 кг-с сталмонь категорисо, 2015-це иень мирэнь чемпион, Олимпиадань сиянь призёр (2016), Беларусь Республикань спортонь заслуженной мастер (2016). Европань 2019-це иень чемпионатсо бронзань саиця.
Спортонь карьеразо.
2006-це иестэ Стрельцов дебютировась мирэнь сэрьсэ, саизе сырнень медаленть Гуанчжоусо юниортнэнь ютксо мирэнь чемпионатсо 85 кг-с категориясо. 2007-це иестэ Чиангмаисэ мирэнь чемпионатсонть секе жо категориясонть сон саизе бронзань медаленть. 2008-це иестэ выступась Пекинсэ Олимпиадасо, ансяк колмоксть эзь саеве 170 кг-нь яволявтозь салмось.
2015-це иестэ Вадим изнясь Хьюстонсо мирэнь чемпионатсо, пелькстась 94 кг-с категорияс, Рио-де-Жанейросо Олимпиадасо секе жо категориясонть сайсь сиянь медаль весемезэ 395 кг-нь саезь.
2019-це иень ацамковонь 4-це чистэ IWF каинзе Владимир Седов казахстанонь штангистэнть лангсто 2008-це иестэ саезь 2016-це ие видьс весе титулонзо ды белоруссонь атлетэнтень ютась 2014-це иень мирэнь чемпионатонь бронзовой медалесь.
Левченко, Елена Степановна

Еле́на Степа́новна Ле́вченко (; чачсь чадыковонь 30-це чистэ 1983-це иестэ, Гомель, БССР, СССР) — белоруссонь баскетболсоналксий, налксесь тейтерявань раськень баскетболонь ассоциациясо. Ашти куншкатаркаекс. Неень шкасто панси китаень «Сычуань Уэльсэнь» кис.
Эрямо кизэ.
Чачсь чадыковонь 30-це чистэ 1983-це иестэ Гомельсэ. Баскетболсо налксеме ушодсь гомелень СДЮШОР-9-сэ, васенце тренерэзэль Виктор Орлов. Седе мейле ютась олимпийской резервань минскень республиканской училищас. Европань чемпионатсо васенцедель 1999-це иестэ. 2000-це иестэ тусь тонавтнеме АВШ-в, косо прядсь колледж Западная Виргиния штатсо, ды теевсь белоруссиянь васенце спортсменкакс, кона кармась лиснеме АВШ-нь кис.
Ней налкси Китайсэ.
Раськень пурнавкс.
Баскетболонь коряс Белоруссиянь пурнавксонть кис налкси 2001-це иестэ саезь. 2008-це ды 2016-це иень Олимпийской налксемань, Чехиясо мирэнь чемпионатонь, ды истя жо Европань 2007-це, 2009-це, 2011-це, 2013-це ды 2015-це чемпионаттнэнь налксий-улиця.
Белоруссиянь энергетикань вейсэндязь система

Белоруссиянь Энергетикань вейсэндязь система (Белоруссиянь ОЭС)
Историясь.
Теезь БССР-сэ 1962-це иестэ, теевсь СССР-нь энергетикань системасо. 1966-це иестэ 330 кВ электропередачань линиява Белоруссень энергосистемась сюлмазель СССР-нь европейской пельксэнь Энергетикань вейкине системантень.
Ней эсензэ эйс совавты электростанцият, котельнойть, электрической ды тепловой сетть, конатне роботыть вейкетьстэ весе Беларусь Республикасонть. 
Прявтозо ды ветицязо — ГПО «Белэнерго».
Мейстэ ашти.
Ашти областной 6 РУПсто — «Брестэнерго», «Витебскэнерго», «Гомельэнерго», «Гродноэнерго», «Минскэнерго», «Могилёвэнерго». Баланссонзо (2006-це иень песь) 31 тепловой электростанцият (вейсэнь виест 7,7 ГВт), 23 блок-станцият (вейсэнь виест 184,4 МВт), 35 вишка ГЭС-т (вейсэнь виест 13,5 МВт), 38 райононь котельнойть.
Прокопиу, Стефан

Стефан (Штефан) Прокопиу (; 1890-це ие якшамковонь 19-це чи , Бырлад, ней Васлуй жудецсэ, Румыния — 1972-це ие умарьковонь 22-це чи, Яссы) — румынэнь физик, тонавтыця, профессор (1926), физико-математической наукань доктор (1924), Румынской академиянь действительной член (1955). Румыния Социалистической Республикань Государственной премиянь лауреат (1964).
Эрямо кизэ.
1908-це иестэ саезь 1912-це иес тонавтнесь А.&amp;nbsp;И.&amp;nbsp;Кузы лемсэ Ясской университетсэ.
1913—1919-це иетнестэ роботась Бухарестской университетэнь ассистентэкс. 1919-це иестэ стипендиатокс кучозь Францияв, косо Парижэнь университетсэ кунсолось Габриэль Липпманонь, Мария Склодовская-Кюринь, Поль Ланжевенэнь ды лия содавикс физикень лекцият.
1924-це иень эйсюрковсто получась физико-математической наукань докторонь научной степень. Велявтсь чачома масторов ды 1925-це иень якшамковсто саезь — Ясской университетсэ гравитациянь, лембень ды электричествань профессор. Те таркасонть ульнесь 1962-це иестэ пенсияс лисемазонзо. Сестэ жо
аравтозель Г. Асаки Ясской технической университетэнь профессорокс. 
1948-це иень аштемковсто саезь — Румынской академиянь член-корреспондент, 1955-це иень медьковсто — действительной член.
С. Прокопиу кавксть теевкшнэсь Нобелевской премиянь максомадо комитетэнь членэкс.
Научной тевезэ.
Ваннось электромагнетизма, термодинамика, электрохимия, оптика, магнетизма, спектроскопия.
1911-це иестэ васенцекс муизе ды ловнызе Боронь Магнетононть, кона истя лемдязь Нильс Боронь лемс.
Мадьяронь Мастор Прявтозо

Мадьяронь Масторонь Прявт ули ломанесь, конась невтекшни раськеньть, демократиянь масторонь илань ванстыця.
2012-це иестэ Мадьяронь Мастор Прявтозо ули Янош Адер. Сонзэ икелев Пал Шмитт ульнесь прявтокс.
Кочкамозо.
Прявтокс кочкави эрьва ломань, конанень кочкамот чисэ тополсь 35 иень. Прявтонть кочкасызь вете иес. Салава кочкамо васенце тур сестэ топавтозь, зярдо кавто колмоце пелькссэ парламент депутатонзо кочкить ломанть кис. Омбоце туронть эйстэ изниця ули секе, конанть кис парламент ламотнезэ кочки. А топавтовиндери, сестэ теить од кочкамотнень.
Прявт уповодонзо.
Прявтозь:
Полномочия прядомазо.
Мадьяронь Мастор Прявтозо полномочиянзо прядовить сестэ, зярдо:
Импичмент.
Прявт атокшевемачистэ сонзэ кравтомс паряк ансяк полмоночиязо прядоманзо мейле. Тень каршонзо, покордындери Конституциянть эли койтнень покордындери, парламент ветеце пельксэзэ мель кадови импичментде, конась саеви кавто колмоце пелькссэ парламентсэ.
Эрьме

Эрьме — весе, мезе коенть коряс ули ломань кедьсэнзэ.
Менелень алце чире

«Менелень алце чире» (, ) — Игорь Кобылянской режиссёронть 2013-це иень драматической эрямартозо. Картинась совась «Оскар 2015» премияс претендентэнь спискантень «Лия масторонь кельсэ сехте паро фильма» категориясо.
Сюжетэсь.
Виорел — од цёра, кона эри молдавской вишка ошкесэ. Сонзэ а учи вельть паро карьера ды сюпавчи, секс Гаска сехте вадря ялганзо марто сон бажи ливтямс дельтаплансо.
Poşta Română

«Poşta Română» SA (рум. кельстэ — «Румыниянь почта») — Румыниянь государствань почтовой служба.
Эйстэнзэ.
Компаниясь отвечи Румыниясо почтань пачтямонть кисэ, истя жо почтовой маркань эмиссиянть кисэ. Улить лездамонь лия тевензэяк, ютксост логистика, вылютань полавтома, программной обеспечениянь теема ды консалтинговой тевсэ лездамо.
Румыния  — Всемирной почтовой союзонь (ВПС) теицятнестэ вейке ды член. 2004-це иестэ Румыния примась ды ютавтсь , кона ульнесь Бухарестсэ.
Прявттнэ.
2005-це иене, "Poşta Română"-нь генеральной директорось Габриэль Матееску (Gabriel Mateescu).
Приватизациянь плантнэ.
2005-це иестэ медковонь 15-це чистэ Румыниянь правительствась яволявтсь 2008-це иенень Румынэнь почтань реструктуризациядо ды мельганзо приватизациядонзо мельдензэ.
Талмач, Леонид Петрович

Леонид Петрович Талмач ({{Lang-ro|Leonid Tălmaci}}) (чачсь 1954-це иень чадыковонь 26-це чистэ (1954-04-26), МССР-нь Рышкан буень Ретены велесэ — молдавонь экономист, Молдовань ациональной Банконь икелень прявт (1991—2009).
2013—2015-це иетнестэ Молдовань Банконь Ассоциациянь президент.
2015-це иестэ саезь — «Moldindcombank» Банконь правлениянь комитетнь прявт.
Те яви мель.
Талмач Леонидэнь кедьтешксэсь ашти молдавонь леень весе банкнотатнесэ, конат нолдазь 1992-це ды 2010-це иетнень ютксо шкастонть.
Келиманонь пандот

 
Келиманонь пандот, Келиман () — Буковинань ды Трансильваниянь (Румыния) ютксо Чилисема Карпатсо пандот.
Кувалмост малав 70 км, сэрест пачколи 2104 метрас (Петрос пандо). Сынь неогенэнь вулканической породасто.
Лей мартот. Петрос пандонть ландшафтсо кезэрень эензамонь тешкст.
Пандочиретнева буконь, човорязь ды кузонь вирть. Седе вере виртнень полавтыть субальпань ды альпань паксят.
Бучеджинь Сфинкс

Буче́джинь Сфинкс () — сонсь теевезь кевпандо Бучеджинь пандтнэсэ, Румыниясо Пертьпельксэнь Бучеджи парксо .
Ашти иневедень уровнянть велкссэ 2216 метрасо. Моли кезэрьпингень египтань сфинксэнь скульптура ёнов, истямокс Бучеджинь Сфинксэнть теизе човаронь ды известень, конатнень эйстэ ашти кевпандось, вармань эрозииясь. Улить кевенть лангсо "чамань" лисемадо мистикань арсематкак.
Бучеджинь Сфинксэсь, аволь васоло аштиця Бабеле кевпандотнень марто вейсэ, сови Румыниянь пертьпельксэнь сисем тамашатнес.
Орбан, Леонард

Леонард Орбан (аштемковонь 28-це чи 1961-це ие, Брашов) — румынэнь вийкирдий ды экономист. Ламо келень коряс Европейской комиссар (2007—2010). А ашти кодамояк партиясо, ансяк вановтонзо либеральнойть ды проевропейскойть, сон Румыниянь ды ЕС-нь седе тесна интеграциянь кис.
Эрямо кизэ.
Чачсь аштемковонь 28-це чистэ 1961-це иестэ румынэнь Брашов ошсо. Тетязо венгра, авазо румынка. 1981-це иестэ саезь 1986-це иес тонавтнесь Брашовонь университетэнь машиностроениянь факультетсэ. Прядомадонзо мейле важодсь тракторонь заводсо. 1987-це иестэ саезь 1992-це иес тонавтнесь Бухарестэнь Экономической академиясо экономистэкс ды менеджерэкс.
1993-це иестэ саезь топавты политикань тевть. 1993 — 2001-це иетнестэ ульнесь европань ды раськеютконь тевтнень коряс парламентэнь советникекс. 2001-це иестэ теевсь ЕС-с Румыниянь совавтомадо кортыцятнень румынской командань членэкс. 2004-це иень ацамковсто сон теевсь прявт кортыцякс ды секе шкане Европейской интеграциянь министерствань статс-секретарекс.
2006-це иень ожоковонь 30-це чистэ Кэлин Попеску-Тэричану ёвтызе сонзэ Европейской комиссияс кандидатокс, Жозе Мануэль Баррозу комиссиянь президентэсь кандидатуранть примизе. Европейской парламентэнть мелензэ коряс 2007-це иень якшамковсто саезь 2010-це иень даволковс сон ульнесь ламо келень коряс кевкстемань комиссарокс. Ульнесь Румыниянь пельде васенце еврокомиссарокс.
2008-це иестэ саезь сон лезды Гёте-институтонь «Языки без границ» покш проектэнтень.
2012-це иень панжиковсто Леонард Орбан теевсьВиктор Понтань кабинетсэ Европань тевень коряс румынэнь министракс.
Кудораськезэ.
Урьвакстозь, вейке эйкашозо. Людовик Орбан (чачсь 1963-це иестэ) ялаксозо истя жо теевсь политикекс.
Мадьяронь Мастор Тонавтолмазо

Тонавтолма Мадьяронь Масторсо эряскадозь моли икеле XIX пингстэ.
Университеттне.
Сехте сэрей технологиянь университет ули BME (Budapest Műszaki Egyetem).
Сехте эрявикс ды покш университет ули Этвёш Лоранд Университет (Eötvös Loránd Egyetem - ELTE), конанть панжызь 1635 иесэнть.